У жыхара Іерусаліма Льва Хідэкеля (у прозвішчы націск на першым складзе) вялікая сям'я, усе любяць падарожнічаць па свеце. Калі дзеці прапаноўвалі Льву Яфімавічу прыняць удзел у чарговай паездцы, ён адмаўляўся са словамі — паеду толькі ў Дзісну. І старэйшая дачка прыпаднесла яму сюрпрыз — дзень нараджэння ў бацькоўскай хаце. Два дні, 14 і 15 верасня, у Дзісне гасцявалі грамадзяне Ізраіля. Там і сустрэўся з імі наш карэспандэнт.